દેશમાં ભાવિ વડાપ્રધાન તરીકે કોણ આવશે તે અંગે જેટલી ઉત્સુકતા પ્રવર્તી રહે છે તેનાથી અનેક ગણી ઉત્સુકતા અને ચર્ચા ગુજરાતમાં નરેન્દ્ર મોદી જેવા પ્રતિભાશાળી મુખ્યમંત્રી બાદનું સીએમ પદ કોણ શોભાયમાન કરશે તે અંગેની છે. ગુજરાતમાં મુખ્યમંત્રીના શાસનકાળનો નવો વિક્રમ અને લોકપ્રિયતા સ્થાપિત કરનારા નરેન્દ્ર મોદીનો વિકલ્પ પ્રથમ દ્રષ્ટિએ અશક્ય લાગી રહ્યો છે. આવા સમયે ભાજપ માટે ગુજરાતમાં શાસનને ટકાવી રાખવું અને નરેન્દ્ર મોદીનો વિકલ્પ શોધવો જેટલું કઠિન અને ચિંતાનું કામ છે, તેટલું જ મનોમંથન નરેન્દ્ર મોદી પોતે પણ કરી રહ્યા છે.